Julien Méline

Dr **Julien Méline** (; * 17. Àwril 1901 z’ Gerdsee, Vogesa-Département; † 12. Oktower 1943 z’ Épinal), àui dr **Lucien Méline** gnännt, ìsch a frànzeescher Garaschischt un Wìderschtàndskampfer gega dr Nàzionàlsoziàlischmus gsìì. Ànna 1943 ìsch’r verhàftet und verschossa worra.

## si Laawa
Dr Julien Méline ìsch ànna 1901 z’ Gerdsee uf d’ Walt kumma. Ar hàt àwwer z’ Romberg glabt, ìm Oschta vum Vogesa-Département. Doo ìsch’r verhiirotet un Vàtter vu viar Kìnder gsìì. Àm Ààfàng vum Zwaita Waltkriag hàt’r àls Garaschischt z’ Romberg gschàfft.

Schun àm Ààfàng vu dr Wìderschtànd ìn da Vogesa hàt dr Méline a Nätzwark grìnda, fìr frànzeescha un àlliiarta Kriag-s-Gfanganer halfa, ìns Fräijagebiat (d’ „zone libre“) ussz’bracha. Fìr aifàch raisa hàt’r d’ zàhlricha Üsswiisa benutzt, wo-n-’r offiziell fìr si Berüaf bikumma hàt: ar hàt àlso bis zum Nancy un Pàris därfa fàhra, un hàt d’ Trännlinia därfa ìwerschrìtta bis zum Puy-de-Dôme un Lyon. Ìn àlla dara Orta hàt’r ìn dr Untergrund Bekànntschàfta gmocht. Ar hàt àui salbscht Flìchtlinga z’ Romberg beharbargt un dur d’ Trännlinia brocht. Ìhm han sina Fàmiliamìtglìeder ghulfa. Züadam hàt dr Méline üsskuntschàftet ìm Ufftrààg vu Wìderschtànd-Nätzwark, wo sìch z’ London nìedergloo ghàà han. Ar hàt àui àn Vernìchtung-s-Àkziona mìtgmocht: vum And vu Juni 1940 àà bis 1941 hàt’r mehrera Mol ditscha Üssrìchtunga vernìchtet; ànna 1942 hàt’r mìt sina Kàmrààda äbb 30 Làschtwaaga vu dr ditscha Wehrmàcht üsserdianscht gschtällt.

Dr Méline hàt àn dr Grìndung vum ärschta Gschtrüpp vu da Vogesa mìtgmocht, fìr Fàhnaflìchtiga z’halfa. D’rfìr hàt’r verfälschta Beleeg brüücht, wo ìhm d’ Angèle Mougeot vu Saint-Étienne ìn dr Loire glìefert hàt. Dr Méline ìsch schpeeter ìm vogesischa Gschtrüpp dr Laiter gsìì vu dr zwaita Genossaschàft. Ar ìsch Mìtglìed gsìì vu dr Wìderschtàndsorgànisàziona OCM („Zivila- un Militärorganisàzion“), un àb Janner 1943 vu dr Centurie-Nätzwark. Ar ìsch Laiter gsìì vu dr lokàla Àbtailung vu dr Centurie-Nätzwark z’ Romberg.

Àm 10. Juli 1943 sìn dr Méline un sina Ehafràui t’haim z’ Romberg vu dr ditscha Sìcherhaitspolizäi verhàftet worra. Dr Méline hàt ma ààklàgt mìt „Mìttäterschàft àn dr Fàhnaflucht vu ditscha Soldàta“. Àm gliicha Tààg sìn zwai àndra Manner vu Romberg, dr Baizer Roger Duffau un dr Iisabàhn-Ààgschtällter Henri Royer, üss’m gliicha Grund verhàftet worra. Àlla dräi sìn ìns Käfig „Prison de la Vierge“ vun Épinal brocht worra, wahrend àss d’ Fràui Méline fräigloo worra ìsch. Wahrend dräi Moneta ìsch dr Jules Méline meh àss hundert Mol verheert worra, àwwer hàt nìt gsajt ìwwer sina Wìderschtànd-Nätzwarka. D’ dräi Manner sìn vu’ma ditscha Militärgrìcht zum Tod verurtailt worra. Àm 9. Septamber hàt d’ Generàla Delegàzion vu dr frànzeescha Regiarung ìn da bsätzta Gebiater (d’ DGTO) versüacht, d’ dräi Verurtailta z’ vertaidiga. Trotzdam sìn sa àm 12. Oktoower 1943 z’ Épinal vu’ma ditscha Àbschiasskomàndo verschossa worra.

## ìhm z’ ehra
Dr Kumadànt Delafenêtre hàt dr Julien Méline bschrìewa àls a „groossàrtiger Mànn, mìt üsserordentliga moràlischa Kwàliteta un brännender Vàterlàndsliawa“.

Z’ Romberg ìsch a braita Schtrooss noh-n-em Julien Méline bnännt (d’ *Avenue Julien-Méline*).

## Literàtür
* 
* 
* 
* 

## Ainzelnohwiisa